Diari Oficial de la Generalitat Valenciana


Sumari del DOGV 5939, del 23-01-2009 (2009/462)

RESOLUCIÓ de 27 de juny de 2008, de la Direcció General per al Canvi Climàtic, per la qual s'atorga a l'empresa Cercos López, SA l'autorització ambiental integrada per a una indústria de fabricació de productes ceràmics per mitjà d'enfornada, al terme municipal de l'Alcora.
----------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5939

Data del DOGV
:   23-01-2009

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2009/462


Data del document
:   27-06-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Correcció d'errades

 Descriptors 

:   * Alcora, l'
    * empresa privada
    * ceràmica

RESOLUCIÓ de 27 de juny de 2008, de la Direcció General per al Canvi Climàtic, per la qual s'atorga a l'empresa Cercos López, SA l'autorització ambiental integrada per a una indústria de fabricació de productes ceràmics per mitjà d'enfornada, al terme municipal de l'Alcora. [2009/462]  
Vistos els documents que es troben en l'expedient 097/07 IPPC, instruït a instàncies de l'empresa Cercos López, SA, a fi d'obtenir l'autorització ambiental integrada per a les instal·lacions de fabricació de productes ceràmics per mitjà d'enfornada, s'emet la present resolució de conformitat amb els següents,  
Antecedents de fet  
Primer. Amb data 28 de desembre de 2006, José Manuel Patuel Chust, en nom de la mercantil Cercos López, SA amb CIF A-12081188 i domicili social al quilòmetre 0,4 de la CV-190 al seu pas pel terme municipal de l'Alcora (Castelló), presenta en la Conselleria de Territori i Habitatge una sol·licitud d'autorització ambiental integrada per a les instal·lacions existents de fabricació de productes ceràmics per mitjà d'enfornada, que es detallen en l'annex I.  
A la sol·licitud s'adjunta l'informe de compatibilitat urbanística emés per l'Ajuntament de l'Alcora, en el qual s'assenyala que a la parcel·la hi ha edificacions que no compleixen els requisits de reculada respecte a la carretera CC-232 establits en el vigent PGOU de 1989, la qual cosa no va suposar perjudici perquè l'última llicència d'obertura de la indústria siga de l'any 1999.  
Segon. En data 10 de setembre de 2007, s'admet a tràmit la sol·licitud i es remet l'expedient a totes aquelles administracions públiques i òrgans de la Generalitat que han d'intervenir en la resolució de l'autorització ambiental integrada, a fi que emeten informe sobre la suficiència de la documentació que acompanya la sol·licitud.  
Tercer. Es troben en l'expedient els informes del Servei d'Avaluació d'Impacte Ambiental, de l'Ajuntament de l'Alcora i del Servei de Protecció de l'Ambient Atmosfèric.  
Quart. Com a conseqüència del contingut d'aquests informes, amb dates 5 d'octubre de 2007 i 22 de novembre de 2007, la Conselleria de Medi Ambient, Aigua, Urbanisme i Habitatge requereix nova documentació a l'empresa, la qual es presenta amb dates 25 d'octubre, 20 de desembre de 2007 i 4 de febrer de 2008.  
Cinqué. En data 25 d'octubre de 2007, la mercantil comunica un canvi en l'accionariat de Cercos López, SA, amb CIF A-12081188, la qual cosa motiva la substitució del representant legal de la referida raó social, i presenta una fotocòpia del DNI del nou representant legal, el Sr. Eduardo Aparici Miralles com també l'escriptura de poders.  
Sisé. Amb data 28 de novembre de 2007 se sotmet a informació pública l'expedient de referència, durant un període de 30 dies hàbils, d'acord amb el que estableix l'article 16 de la Llei 16/2002 i se'n publica l'anunci en el Diari Oficial de la Comunitat Valenciana (DOCV núm. 5586).  
Durant aquest període no es presenten al·legacions al projecte ni a aquesta Conselleria ni a l'Ajuntament de l'Alcora. En l'expedient consta el certificat de la informació pública.  
Seté. Transcorregut el termini d'informació pública, se sol·licita un nou informe a totes aquelles administracions públiques i òrgans de la Generalitat que han d'intervenir en la resolució de l'autorització ambiental integrada sobre l'adequació del projecte a tots aquells aspectes que siguen de la seua competència.  
Vuité. S'han incorporat a l'expedient els informes emesos pel Servei de Protecció de l'Ambient Atmosfèric i per la Confederació Hidrogràfica del Xúquer.  
Nové. Amb data 14 d'abril de 2008, l'Ajuntament de l'Alcora remet un informe favorable.  
Deu. Amb data 14 d'abril de 2008 es realitza el tràmit d'audiència a l'interessat.  
Onze. Amb data 16 d'abril de 2008 l'Àrea d'Avaluació Ambiental comunica que el projecte presentat per a l'obtenció de l'autorització ambiental integrada promogut per Cercos López, SA, al terme municipal de l'Alcora (Castelló), no necessita sotmetre's al procediment d'avaluació d'impacte ambiental, abans de la seua autorització definitiva.  
Dotze. Amb data 26 de juny de 2008, la Comissió d'Anàlisi Ambiental Integrada celebra una sessió ordinària i aprova la proposta de resolució de l'expedient 097/07 IPPC de sol·licitud d'autorització ambiental integrada, promogut per Cercos López, SA.  
Fonaments de dret  
Primer. D'acord amb l'article 6 de la Llei 2/2006, de 5 de maig, de prevenció de la contaminació i qualitat ambiental, per la qual es desplega en l'àmbit de la Comunitat Valenciana la Llei 16/2002 de prevenció i control integrats de la contaminació, les activitats que apareixen en l'annex I de l'esmentada llei estan subjectes a autorització ambiental integrada.  
La instal·lació de referència està inclosa en l'epígraf 3.5 de l'annex I de la Llei 16/2002.  
Segon. L'expedient s'ha tramitat segons el que preveuen els articles 14 i següents de la Llei 16/2002, d'1 de juliol, de prevenció i control integrats de la contaminació, desplegada pel Decret 40/2004, de 5 de març, del Consell de la Generalitat Valenciana.  
Tercer. A la Comunitat Valenciana l'òrgan competent per a atorgar l'autorització ambiental integrada és la Conselleria de Medi Ambient, Aigua, Urbanisme i Habitatge, d'acord amb l'article 3.h de la Llei 16/2002 i el Decret 7/2007, de 28 de juny, del president de la Generalitat Valenciana, pel qual es determinen les conselleries en què s'organitza l'administració de la Generalitat.  
D'altra banda, de conformitat amb l'article 18 del Decret 131/2007, de 27 de juliol, del Consell, pel qual s'aprova el Reglament orgànic i funcional de la Conselleria de Medi Ambient, Aigua, Urbanisme i Habitatge, correspon a la Direcció General per al Canvi Climàtic exercir les competències en matèria de control integrat de la contaminació.  
Vist el que antecedeix, a proposta del Servei de Control Integrat de la Contaminació, amb el vistiplau del cap d'Àrea de Qualitat Ambiental, fent ús de les atribucions que em confereix el Reglament orgànic i funcional de la Conselleria de Medi Ambient, Aigua, Urbanisme i Habitatge, resolc:  
Primer. Concedir a Cercos López, SA l'autorització ambiental integrada per a les seues instal·lacions de fabricació de productes ceràmics per mitjà d'enfornada, que s'ha de desenvolupar a l'establiment situat al quilòmetre 0,4 de la CV-190 al seu pas pel terme municipal de l'Alcora (Castelló), referent al Projecte bàsic per a sol·licitud d'autorització ambiental integrada d'indústria de fabricació de taulellets, de data 27 de desembre de 2006 i subscrit pel Sr. Marcelo Nebot García, la qual queda inscrita en el Registre General d'Instal·lacions IPPC de la Comunitat Valenciana amb el número 290-08/AAI/CV, condicionada al compliment dels requisits següents:  
1. Emissions atmosfèriques  
1.1.Emissions canalitzades  
S'inclouen en aquesta autorització els següents focus d'emissió, la nomenclatura dels quals serà d'ara endavant la utilitzada per al millor control i comunicació de les emissions:  
Núm. focus Descripció  
F-1 Forn 1  
F-2 Eixida forn 1  
F-3 Forn 2  
F-4 Eixida forn 2  
F-5 Assecador 1  
F-6 Assecador 2  
F-7 Assecador 3  
F-8 Filtre mànegues premsatge + recepció d'argiles  
F-9 Filtre mànegues esmaltatge  
  
(1) Per als focus d'origen en forns el cabal de gasos dels quals siga inferior a 3.000 Nm³/h, el valor límit de fluorurs podrà ser de 30 mg/Nm³, sempre que el cabal màssic de l'esmentat contaminant siga inferior a 0,1 kg/h.  
(2) En els casos en què es preveja la superació d'aquest valor per l'ús de determinades matèries primeres o combustibles, s'haurà de lliurar a la Conselleria de Medi Ambient, Aigua, Urbanisme i Habitatge un estudi tècnic justificatiu que incloga balanços de massa i una proposta de valor límit.  
(3) Queden exclosos de mesurament de contaminants els focus d'evacuació de l'aire de refredament dels forns de cocció de taulells.  
(4) Queden exclosos de mesurament d'emissió de partícules els focus de preassecatge i assecatge de peces ceràmiques (crues o cuites) que utilitzen com a combustible gas natural o propà, que en el control de la posada en marxa de la instal·lació, en condicions habituals d'operació i sense utilitzar cap tipus de depuració, hagen obtingut una emissió inferior a 10 mg/Nm³ de partícules.  
\* \* \* \* \* \* \* \* \* \* \* \* \* \*  
  
(1) Para los focos origen en hornos cuyo caudal de gases sea inferior a 3.000 Nm³/h, el valor límite de fluoruros podrá ser de 30 mg/Nm³, siempre y cuando el caudal másico de dicho contaminante sea inferior a 0,1 Kg/h.  
(2) En los casos en que se prevea la superación de este valor por el uso de determinadas materias primas o combustibles, se deberá entregar a la Conselleria de Medio Ambiente, Agua, Urbanismo y Vivienda y un estudio técnico justificativo que incluya balances de masa y una propuesta de valor límite.  
(3) Quedan excluidos de medición de contaminantes los focos de evacuación del aire de enfriamiento de los hornos de cocción de baldosas.  
(4) Quedan excluidos de medición de emisión de partículas los focos de presecado y secado de piezas cerámicas (crudas o cocidas) que utilicen como combustible gas natural o propano, que en el control de la puesta en marcha de la instalación, en condiciones habituales de operación y sin utilizar ningún tipo de depuración, hayan obtenido una emisión inferior a 10 mg/Nm³ de partículas.Cada un dels focus estarà convenientment identificat in situ, d'acord amb aquesta nomenclatura.  
Els valors límit d'emissió per a focus canalitzats i la periodicitat de controls per ECMQA seran els següents:  
S'haurà de dur a terme un pla d'acció que permeta caracteritzar de forma representativa els nivells d'emissió de clor i plom dels focus que evacuen gasos procedents de forns de cocció.  
1.2. Control de l'emissió de contaminants per focus canalitzats  
1.2.1. Sistemes de depuració de partícules  
Hauran de disposar de sistemes correctors de depuració de partícules almenys els focus que evacuen corrents de gasos provinents d'aspiracions de material pulverulent. Així mateix, disposaran també dels esmentats sistemes correctors els focus associats als forns de cocció, sempre que siguen necessaris per al compliment dels límits d'emissió de partícules establits per aquesta resolució.  
El funcionament adequat d'aquests sistemes correctors s'ha d'assegurar per mitjà del control i registre continu almenys d'un paràmetre d'operació del sistema a opció de l'empresa entre els tècnicament reconeguts o fonamentats, com la pèrdua de càrrega del sistema de depuració, la concentració de partícules en el corrent gasós o qualsevol altre degudament justificat. La representativitat i el calibratge de l'esmentat paràmetre hauran de ser verificats per entitats col·laboradores de l'administració en matèria de qualitat ambiental i estar a la disposició de la Conselleria de Medi Ambient, Aigua, Urbanisme i Habiatge.  
1.2.2. Condicions de presa de mostres i expressió de resultats  
a) Punts de presa de mostra: els focus canalitzats hauran de tenir la situació, disposició, dimensió i els accessos corresponents, d'acord amb l'Ordre de 18 d'octubre de 1976, sobre prevenció i correcció de la contaminació atmosfèrica d'origen industrial. En particular, les característiques i distribució dels focus emissors a l'atmosfera serà tal que garantisca una correcta dispersió dels contaminants emesos. Més concretament, la seua alçària no sols haurà de complir el que estableix l'Ordre de 18 d'octubre de 1976, sinó que es recomana que aquesta siga tal que en una distància equivalent a deu vegades l'alçària del punt d'abocament d'un focus no existisquen altres estructures d'alçària superior a la del mateix focus menys dos metres, que produïsquen un apantallament, que dificulte la dispersió i es justifique tècnicament la influència de l'efecte down-wash (turbulència o rebuf).  
b) Preferiblement, la temperatura dels gasos en el punt de mostratge serà menor de 200º C.  
c) Les mesures s'han de realitzar en condicions normals d'operació de les instal·lacions, registrant els paràmetres que les determinen i s'han de cobrir totes les diferents tipologies o grups de productes que es fabriquen en cada instal·lació.  
d) Les concentracions mesurades sempre estaran referides a condicions normals de pressió i temperatura (101,3 kPa, 273,16 K), i per als gasos de combustió en base seca i un contingut d'oxigen del 18% .  
e) Les mesures de fluor es realitzaran amb sondes de material resistent a l'atac àcid, d'acord amb la norma ISO 15.713:2006.  
1.3. Control de l'emissió de partícules per fonts difuses  
1.3.1. Emmagatzemament i manipulació de materials pulverulents  
L'emmagatzemament i manipulació de materials pulverulents s'ha de realitzar en les condicions següents:  
a) Tancament de tots els sistemes de transport de matèries primeres pulverulentes en la fàbrica (cintes transportadores, catúfols, etc.).  
b) Totes les operacions indicades a continuació es duran a terme en naus tancades dotades de sistemes d'aspiració amb depuració posterior:  
Operacions de recepció de matèries primeres a granel.  
Operacions d'emmagatzemament i descàrrega de grànul atomitzat.  
Operacions d'emmagatzemament del material pulverulent recuperat en els sistemes correctors, de materials mòlts i de fins.  
1.3.2. Transport de materials pulverulents  
El transport de materials pulverulents s'ha de realitzar en les condicions següents:  
a) Reducció de la resuspensió de pols deguda a la circulació interna de vehicles. Per a això, es pavimentaran els circuits adequats, es mantindran netes les zones de circulació i s'hi limitarà la velocitat.  
b) Control a l'entrada i eixida del complex que els camions van coberts i tancats per a evitar vessaments i sobreeixments. No es permetrà l'accés o eixida de la instal·lació a vehicles que no circulen coberts o tancats.  
2. Soroll  
S'hauran d'adoptar les mesures necessàries per a complir el que estableix la Llei 7/2002, de 3 de desembre, de la Generalitat Valenciana, de protecció contra la contaminació acústica, i el Decret 266/2004, de 3 de desembre, del Consell de la Generalitat, pel qual s'estableixen normes de prevenció i correcció de la contaminació acústica en relació amb activitats, instal·lacions, edificacions, obres i serveis.  
En particular, els límits sonors establits en la Llei 7/2002 per a zones d'ús industrial són:  
Diürn Nocturn  
70 dB(A) 60 dB(A)  
Durant la tramitació de l'expedient es va determinar la necessitat d'executar mesures correctores en els punts 3, 4, 5 i 6 corresponents, respectivament, al ventilador i motor del filtre de mànegues que dóna servei a la zona de premses, a les torres de refrigeració de les premses, al ventilador i motor del filtre de mànegues que dóna servei a la zona d'esmaltatge i a la caseta de compressors d'aire. A aquest efecte, s'ha presentat una proposta de mesures correctores pressupostades, com ara cabines d'insonorització (punt 3 i 5), silenciadors (punt 4) i aïllament acústic (punt 6).  
En el termini màxim de tres mesos després de la resolució de l'autorització ambiental integrada s'han d'executar aquestes mesures correctores. Per a comprovar-ne l'eficàcia i que, per tant, no se superen els límits en els punts d'inspecció considerats, es durà a terme una nova auditoria acústica, els resultats de la qual s'elevaran a la consideració de la Direcció General per al Canvi Climàtic.  
Cada cinc anys després de la realització de l'última auditoria acústica, s'haurà de dur a terme una altra, a fi de comprovar que no se superen els nivells sonors en els punts on se situa el receptor més pròxim, és a dir, al perímetre de la instal·lació. Per a això, es mesurarà el nivell de soroll en un nombre de punts representatius del perímetre, tant amb l'activitat en funcionament com parada (nivell de fons). L'esmentada auditoria haurà de ser realitzada per una entitat col·laboradora en matèria de contaminació acústica d'acord amb el Decret 229/2004, de 15 d'octubre, del Consell de la Generalitat, pel qual s'estableixen les funcions de les entitats col·laboradores en matèria de qualitat ambiental i es crea i regula el seu registre.  
El titular haurà de disposar del llibre de control, que estarà constituït pels certificats dels resultats obtinguts de les auditories acústiques i dels corresponents informes complets.  
3. Abocaments  
La indústria no està connectada a la xarxa de sanejament municipal. La documentació justifica l'absència d'abocament d'aigües residuals a domini públic hidràulic (abocament zero). Pel que fa a abocaments indirectes, es presenta el certificat d'impermeabilitat i estanquitat de les instal·lacions, cubetes, canals de recollida, fosses, basses i depòsits d'emmagatzemament d'aigües residuals.  
3.1. Aigües residuals industrials  
Les aigües residuals industrials seran les procedents dels esquitxos de la zona d'esmaltatge, de la neteja de molins de preparació d'esmalts, neteja d'equips de laboratori i neteja general de les instal·lacions.  
Aquestes aigües es recullen i condueixen a través d'una xarxa de col·lectors cap a una depuradora, on se sotmeten a un tractament fisicoquímic (homogeneïtzació-aireig, floculació, decantació i aireig) en el qual s'aconsegueix un efluent d'una qualitat tal que permet ser parcialment reutilitzat en labors de neteja de la indústria i en alguna de les fases de fabricació. Els llots i les aigües depurades sobrants són emmagatzemats fins a la seua periòdica retirada per un gestor autoritzat.  
Pel que fa a abocaments indirectes, es presenta un certificat d'impermeabilitat i estanquitat de les instal·lacions, cubetes, canals de recollida, fosses, basses i depòsits d'emmagatzemament d'aigües residuals industrials.  
D'acord amb la ràtio anual d'aigües residuals industrials produïdes/producte acabat, es presentarà un balanç anual amb la producció de les aigües residuals generades i les gestionades externament, acompanyat per les factures o els justificants acreditatius de la retirada de les aigües residuals i el seu posterior tractament per un gestor autoritzat, de manera que el volum d'aigües residuals generat siga coherent amb el volum d'aigües gestionat externament. L'esmentat balanç, acompanyat per les factures o els justificants, s'aportarà junt a la resta d'informació sobre emissions del Reglament E-PRTR.  
3.2. Aigües sanitàries  
Les aigües residuals sanitàries, procedents de menjadors, lavabos i vestidors, es condueixen a través d'una xarxa de col·lectors fins a unes basses soterrades impermeabilitzades, des d'on gestors autoritzats les retiren periòdicament.  
Pel que fa a abocaments indirectes, es presenta un certificat d'impermeabilitat i estanquitat de les basses d'emmagatzemament d'aigües residuals sanitàries.  
D'acord amb la ràtio anual d'aigües residuals sanitàries produïdes/producte acabat, es presentarà un balanç anual amb la producció de les aigües residuals generades i les gestionades externament, acompanyat per les factures o els justificants acreditatius de la retirada de les aigües residuals i el seu posterior tractament per un gestor autoritzat, de manera que el volum d'aigües residuals generat siga coherent amb el volum d'aigües gestionat externament. L'esmentat balanç, acompanyat per les factures o els justificants, s'aportarà juntament amb la resta d'informació sobre emissions del Reglament E-PRTR.  
3.3. Aigües pluvials  
Les aigües pluvials de cobertes de les naus es recullen a través de baixants i es reparteixen cap a dos col·lectors, un dels quals desemboca en la CV-190 i l'altre aboca en un lateral de la parcel·la de la indústria als terrenys limítrofs. La parcel·la està pavimentada, per la qual cosa les aigües pluvials d'escolament discorren superficialment cap a albellons que les condueixen cap als anteriors col·lectors.  
L'empresa no emmagatzema ni emmagatzemarà a la intempèrie matèries o substàncies en forma pulverulenta que puguen ser arrossegades per les aigües pluvials d'escolament. S'haurà de disposar d'una agranadora mecànica per a la neteja periòdica de totes les zones exteriors, especialment vials i zones de trànsit de camions de matèries primeres.  
4. Protecció del sòl i de les aigües subterrànies  
Es prohibeix l'abocament a llits, sòls o subsòls que puga deteriorar la qualitat de les aigües sense disposar de l'autorització de la Confederació Hidrogràfica del Xúquer.  
No es podran executar pous, rases, galeries o qualsevol altre dispositiu destinat a facilitar l'absorció de les aigües residuals pel terreny.  
El titular ha remés l'informe preliminar de situació del sòl que estableix el Reial decret 9/2005, de 14 de gener, pel qual s'estableix la relació d'activitats potencialment contaminants del sòl i els criteris estàndards per a la declaració de sòls contaminats.  
5. Residus  
5.1. Producció de residus  
L'activitat està subjecta als requisits establits en la Llei 10/1998, de 21 d'abril, de residus, en la Llei 10/2000, de 12 de desembre, de residus de la Comunitat Valenciana, i en el Reial decret 833/1988 de 20 de juliol, sobre el reglament per a l'execució de la Llei 20/1986, modificat pel Reial decret 952/1997.  
S'autoritza la producció dels residus perillosos següents, sempre que la seua capacitat de generació anual siga de l'entorn de la magnitud que a continuació s'indica i la capacitat de producció del centre productiu detallat en l'annex I siga de l'entorn de 2.468.868 m²/any de paviment per monococció (gres esmaltat) i 781.132 m²/any de revestiment per monococció (porosa esmaltada).  
  
\* \* \* \* \* \* \* \* \* \* \* \* \* \* \* \* \* \*   
  
\* \* \* \* \* \* \* \* \* \* \* \* \* \* \*  
  
L'esmentat centre productiu està inscrit en el Registre de Petits Productors de Residus Tòxics i Perillosos de la Comunitat Valenciana conforme estableix l'article 22 del Reial decret 833/1988, de 20 de juliol, pel qual s'aprova el Reglament per a l'execució de la Llei 20/1986, bàsica de residus tòxics i perillosos i l'Ordre de 12 de març de 1998 de la Conselleria de Medi Ambient, per la qual es crea i regula l'esmentat registre.  
En el termini de tres mesos després de la resolució es presentarà una nova taula de residus perillosos, inclosos tots aquells residus que es generen en les instal·lacions a banda dels exposats, juntament amb els seus corresponents documents d'acceptació.  
Així mateix, es projecta generar els següents residus no perillosos:  
Els residus s'han de lliurar a un gestor autoritzat per a aquesta activitat tal com consta en el projecte.  
Els residus podran ser emmagatzemats durant un període igual o inferior a sis mesos, en el cas de perillosos, i en el cas de residus no perillosos podran emmagatzemar-se per un període d'un any quan la destinació final siga l'eliminació i de dos anys quan la destinació final siga la valorització i hauran de ser lliurats a un gestor autoritzat transcorregut aquest període. Aquest emmagatzemament temporal de residus perillosos es realitzarà segregat per tipus de residu, haurà d'estar convenientment senyalitzat i es realitzarà en un lloc cobert, amb sòl impermeable i sistemes de recollida de vessaments accidentals, com ara una arqueta cega no connectada a la xarxa de clavegueram i safates de recollida. Així mateix, la zona d'emmagatzemament haurà d'estar inclosa en el sistema general de protecció contra incendis de la indústria.  
Per a l'emmagatzemament de residus líquids o que, pel seu alt contingut líquid, poden generar abocaments, s'ha de disposar de cubetes o recipients de recollida de possibles vessaments, que han de tenir com a mínim el volum de l'envàs més gran o el 10% del total (la major d'ambdues quantitats). Les cubetes hauran de ser individuals per a cada tipus de residus la mescla dels quals, en cas de vessament, supose un augment de la seua perillositat o en dificulte la gestió.  
Per a la recollida de possibles escapaments o vessaments accidentals de líquids, tant de residus com de matèries primeres, s'haurà de disposar de material absorbent no inflamable en quantitat suficient per a aquesta finalitat. L'absorbent, una vegada contaminat, es gestionarà com a residu perillós o no perillós, segons corresponga.  
L'envasament i l'etiquetatge dels residus es farà d'acord amb allò exposat en els articles 13 i 14 del Reial decret 833/1988, Reglament de residus tòxics i perillosos. Així mateix, es disposarà d'un registre on conste la quantitat, naturalesa, identificació, origen i data de generació i lliurament a un gestor autoritzat com també el número de document de control i seguiment utilitzat, si s'escau, i el gestor a qui es lliura el residu.  
Cada quatre anys, s'haurà d'elaborar un pla de prevenció i reducció de residus que es presentarà en la Direcció General per al Canvi Climàtic.  
Així mateix s'ha d'emplenar la declaració anual de productor de residus perillosos i no perillosos, que serà remesa a la Direcció General per al Canvi Climàtic abans de l'1 de març de cada any, d'acord amb el model establit en l'annex III del Reial decret 833/88.  
Les autoritzacions i la resta de requisits establits en la legislació vigent en matèria d'envasos i residus d'envasos, i de manera especial el que estableix el RD 782/1998, no queden derogades per la Llei 16/2002, per la qual cosa la concessió de l'autorització ambiental integrada no eximeix del seu compliment.  
6. Mesures que s'han d'adoptar en situacions diferents a les normals que poden afectar el medi ambient  
No obstant això, si es produeix algun incident en les instal·lacions que comporte el seu funcionament anòmal i d'això pot resultar l'incompliment dels límits imposats, s'haurà de comunicar immediatament l'esmentada situació a Protecció Civil, a l'Ajuntament i a la Direcció General per al Canvi Climàtic.  
Una vegada produïda la situació d'emergència, la mercantil haurà d'utilitzar tots els mitjans al seu abast per a reduir al màxim l'efecte sobre el medi ambient.  
En el termini màxim de set dies després de la incidència, la mercantil haurà de remetre a l'Ajuntament i a la Direcció General per al Canvi Climàtic un informe detallat, en el qual, juntament amb les dades d'identificació, hauran de figurar les següents:  
Causes de l'incident.  
Hora en què es va produir i la seua duració.   
Característiques de l'emissió o abocament.   
Mesures correctores adoptades.   
Hora i forma en què es va comunicar el succés.   
En relació amb el possible dany ambiental ocasionat per l'activitat, s'aplicarà la Llei 26/2007, de 23 d'octubre, de responsabilitat mediambiental, en l'àmbit d'aplicació de la qual s'inclouen les activitats subjectes a autorització ambiental integrada. Segons aquesta llei, l'activitat haurà de disposar d'una garantia financera que li permeta afrontar la responsabilitat mediambiental inherent a l'activitat, en les modalitats previstes d'assegurança, aval o reserva tècnica, i amb les possibles exempcions derivades de la magnitud del dany potencial o de l'adhesió amb caràcter permanent i continuat, siga al sistema comunitari de gestió i auditoria mediambientals (EMAS), siga al sistema de gestió mediambiental UNE-EN ISO 14019:1996.  
Així mateix, quan es determine el tancament definitiu s'han de desmantellar i clausurar les instal·lacions, d'acord amb la normativa vigent, de manera que el terreny quede en les mateixes condicions que abans d'iniciar l'esmentada activitat i no es produïsca cap dany sobre el sòl i el seu entorn.  
7. Altres condicions  
Caldrà ajustar-se al que disposa el Reial decret 865/2003, de 4 de juliol, pel qual s'estableixen els criteris higienicosanitaris per a la prevenció i control de la legionel·losi, el Decret 173/2000, de 5 de desembre, del Govern Valencià, pel qual s'estableixen les condicions que han de reunir els equips de transferència de massa d'aigua en corrent d'aire amb producció d'aerosols, per a la prevenció de la legionel·losi, i l'Ordre conjunta de 22 de febrer de 2001, de les conselleries de Medi Ambient i Sanitat, per la qual s'aprova el protocol de neteja i desinfecció dels equips de transferència de massa d'aigua en corrent d'aire amb producció d'aerosols, per a la prevenció de la legionel·losi.  
S'haurà de complir el que disposa la Llei 11/1997, d'envasos i residus d'envasos, i el Reial decret 782/1998, de 30 d'abril, pel qual es desplega el reglament per al desenvolupament de l'esmentada llei.  
La indústria i les seues instal·lacions s'hauran d'ajustar a les condicions indicades en el projecte tècnic i en els seus annexos en els aspectes no fixats en aquesta resolució.  
S'han de complir totes les disposicions aplicables per a garantir la protecció de la salut de les persones.  
S'ha de comprovar en el control inicial que s'han realitzat les mesures previstes en el projecte.  
8. Obligació de subministrament d'informació  
Abans de l'1 de març de cada any s'haurà de notificar a la Direcció General per al Canvi Climàtic, d'acord amb l'article 8.3 de la Llei 16/2002, les dades sobre les emissions de la instal·lació relatives a l'any anterior, específicament les que figuren en l'article 3 del Reial decret 508/2007, de 20 d'abril, pel qual es regula el subministrament d'informació sobre emissions del Reglament E-PRTR i de les autoritzacions ambientals integrades.  
Segon. L'autorització ambiental integrada es renovarà, en els aspectes mediambientals, en el termini màxim de 8 anys, llevat que es produïsquen abans de l'esmentat termini modificacions substancials que obliguen a la tramitació d'una nova autorització o que s'incórrega en algun dels supòsits de modificació d'ofici recollits en l'article 26 de la Llei 16/2002, d'1 de juliol.  
La renovació haurà de sol·licitar-se amb una antelació mínima de deu mesos abans del venciment del termini de vigència de l'autorització ambiental integrada.  
Tercer. Abans de la posada en marxa de l'ampliació, el titular haurà d'obtenir l'autorització d'inici de l'activitat per part d'aquesta Conselleria, sense perjudici de l'obtenció de les llicències d'obres que resulten necessàries de conformitat amb la normativa municipal.  
En tot cas, el titular disposa d'un termini màxim de tres anys per a presentar a la Direcció General per al Canvi Climàtic la sol·licitud d'autorització d'inici, que haurà d'anar acompanyada de la documentació següent:  
Certificat visat pel tècnic director de l'execució del projecte, en el qual s'acredite que les instal·lacions i l'activitat s'ajusten al projecte presentat i autoritzat, i a la resta de documentació tècnica presentada.  
Certificats tècnics exigits per les normatives sectorials aplicables segons el tipus d'activitat.  
Informe i certificat emesos per una entitat col·laboradora acreditada per al control integrat de la contaminació segons el Decret 29/2007, de 9 de març, que modifica el Decret 229/2004, de 15 d'octubre, del Consell pel qual s'estableixen les funcions de les entitats col·laboradores en matèria de qualitat ambiental i es crea i regula el seu registre, en el qual s'acredite el compliment del contingut de l'autorització ambiental integrada.  
Quart. L'Administració deixarà sense efecte aquesta resolució en el moment en què observe qualsevol incompliment de les condicions imposades, després d'audiència prèvia de l'interessat.  
Cinqué. El titular de les instal·lacions objecte d'aquesta resolució, a més de les obligacions que amb caràcter general estableix la Llei 16/2002, haurà de:  
1. Complir les obligacions de control i subministrament d'informació previstes per la legislació sectorial aplicable i per la mateixa autorització ambiental integrada.  
2. Comunicar a la Conselleria de Medi Ambient, Aigua, Urbanisme i Habitatge qualsevol modificació, substancial o no, que es propose realitzar a la instal·lació, la transmissió de la seua titularitat o qualsevol incident o accident que puga afectar el medi ambient.  
3. Prestar l'assistència i col·laboració necessàries als que realitzen les actuacions de vigilància, inspecció i control.  
Sisé. En tot allò no especificat en aquesta resolució, caldrà ajustar-se a totes i cada una de les condicions estipulades per la normativa vigent en matèria de residus, abocaments, contaminació atmosfèrica, acústica, impacte ambiental i accidents greus com també a qualsevol altra que puga dictar l'administració en l'exercici de l'activitat en matèria de protecció ambiental.  
Contra aquesta resolució, que no posa fi a la via administrativa, es podrà presentar recurs d'alçada davant de la secretària autonòmica de la Conselleria de Medi Ambient, Aigua, Urbanisme i Habitatge en el termini d'un mes des de l'endemà al de la recepció d'aquesta notificació, d'acord amb el que disposen els articles 114 i 115 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener.  
València, 27 de juny de 2008.- El director general per al Canvi Climàtic: Jorge Lamparero Lázaro.  
Annex I  
Descripció del projecte  
Cercos López, SA és una fàbrica de productes ceràmics per mitjà d'enfornada, ubicada al quilòmetre 0,4 de la CV-190 al seu pas pel terme municipal de l'Alcora (Castelló).  
El procés industrial consta, bàsicament, de les etapes següents:  
Recepció, emmagatzemament i distribució de matèria primera (argila atomitzada, esmalts, colors).  
Premsatge.  
Assecatge.  
Esmaltatge: preparació i aplicació.  
Cocció.  
Classificació, embalatge, emmagatzemament i expedició.  
La capacitat de producció és de 2.468.868 m²/any de paviment per monococció (gres esmaltat) i 781.132 m²/any de revestiment per monococció (porosa esmaltada).  
El procés industrial s'iniciarà amb la recepció de camions que descarregaran l'argila atomitzada en la tremuja de recepció que disposa d'aspiració localitzada.  
Des de les sitges s'alimentaran les premses, on es formen les peces abans de sotmetre-les al procés d'assecatge i se n'elimina la humitat fins que les peces queden amb la consistència adequada per a sotmetre-les al procés d'esmaltatge i posteriorment al de cocció en un forn monoestrat de corrons. El producte final, una vegada empaquetat i paletitzat, resta al magatzem d'expedicions.  
Les aigües residuals industrials seran les procedents dels esquitxos de la zona d'esmaltatge, de la neteja de molins de preparació d'esmalts, neteja d'equips de laboratori i neteja general de les instal·lacions.  
Aquestes aigües es recullen i condueixen a través d'una xarxa de col·lectors cap a una depuradora on se sotmeten a un tractament fisicoquímic (homogeneïtzació-aireig, floculació, decantació i aireig) en el qual s'aconsegueix un efluent d'una qualitat tal que permet ser parcialment reutilitzat en labors de neteja de la indústria i en alguna de les fases de la fabricació. Els llots i les aigües depurades sobrants s'emmagatzemen fins a la seua periòdica retirada per un gestor autoritzat.  
Les aigües residuals sanitàries, procedents de menjadors, lavabos i vestidors, es condueixen a través d'una xarxa de col·lectors fins a unes basses soterrades impermeabilitzades, des d'on gestors autoritzats les retiren periòdicament.  
Les aigües pluvials de cobertes de les naus es recullen a través de baixants i es reparteixen cap a dos col·lectors, un dels quals desemboca en la CV-190 i l'altre aboca en un lateral de la parcel·la de la indústria als terrenys limítrofs. La parcel·la està pavimentada, per la qual cosa les aigües pluvials d'escolament discorren superficialment cap a albellons que les condueixen cap als anteriors col·lectors.  
Es disposarà d'aspiracions localitzades en les zones de recepció, premses i esmaltatge. Aquestes aspiracions es dirigiran cap als seus respectius filtres. Les partícules recollides en els filtres es gestionaran a través d'un gestor autoritzat.  
Els residus perillosos s'emmagatzemen sota coberta o en un contenidor estanc per a l'enviament a un gestor autoritzat.